**GRADSKO IZBORNO POVJERENSTVO GRADA KARLOVCA**

**AKTI ZA PROVOĐENJE IZBORA ZA VIJEĆA MJESNIH ODBORA I GRADSKIH ČETVRTI**

Na temelju članka 21. Odluke o postupku provođenja izbora za vijeća mjesnih odbora i gradskih četvrti (''Glasnik Grada Karlovca'' broj 3/09, 2/15 i 4/23) Gradsko izborno povjerenstvo Grada Karlovca na sjednici održanoj dana 16. ožujka 2023. godine donijelo je sljedeće:

**OBVEZNE UPUTE – VIII**

o načinu uređenja prostorija u kojima će se glasovati na biračkom mjestu

1. Kako bi se poštivala pravila o zabrani pogodovanja bilo koje političke stranke odnosno bilo koje kandidacijske liste grupe birača, u prostorijama u kojima se glasuje mogu se isticati samo državni simboli: grb i zastava Republike Hrvatske te obilježja Grada Karlovca.
2. Birački odbor u pravilu uređuje prostorije biračkog mjesta dan prije izbora, a najkasnije jedan sat prije početka glasovanja.
3. Prostorije u kojima će se glasovati moraju se urediti i opremiti na način da se osigura tajnost glasovanja, tako da nitko u prostoriji ne može vidjeti kako je birač popunio glasački listić.
4. Na biračkom mjestu glasački listići moraju biti pomiješani tako da nisu složeni po serijskim brojevima i postavljeni lepezasto licem okrenutim prema dolje da se ne vidi serijski broj listića.
5. Birački odbor je dužan na svakom biračkom mjestu prije njegova otvaranja, na biračima vidljivom mjestu, istaknuti oglas sa svim prihvaćenim kandidacijskim listama za izbor za vijeća mjesnih odbora i gradskih četvrti.
6. Na biračkom mjestu ne smije biti promidžbeni materijal, kao niti u neposrednoj blizini biračkog mjesta.
7. Birački odbor je dužan na prednju stranu svake glasačke kutije istaknuti glasački listić kakav se ubacuje u tu glasačku kutiju.
8. Izrazi koji se koriste u ovim Obveznim uputama, a imaju rodno značenje, odnose se jednako na muški i ženski rod.
9. Ove Obvezne upute objavit će se u „Glasniku Grada Karlovca“, a stupaju na snagu prvoga dana od dana objave u „Glasniku Grada Karlovca“.

KLASA: 012-02/23-01/03

URBROJ: 2133-1-01-03/02-23-8

Karlovac, 16. ožujka 2023. godine

 PREDSJEDNICA

Danijela Družak Rade, mag. iur., v.r.